కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
బాల్ టాంపరింగ్ బాన్‌క్రాఫ్ట్ మళ్లీ క్రీజులోకి..!
బాల్ టాంపరింగ్‌లో పట్టుబడి తొమ్మిది నెలల నిషేధానికి గురైన ఆస్ట్రేలియా ఆటగాడు కామెరాన్ బాన్‌క్రాఫ్ట్ మళ్లీ క్రీజులోకి వస్తున్నాడు.
Samayam Telugu | Updated:
May 14, 2018, 07:33PM IST
బాల్ టాంపరింగ్ బాన్‌క్రాఫ్ట్ మళ్లీ క్రీజులోకి..!
బాల్ టాంపరింగ్‌లో పట్టుబడి తొమ్మిది నెలల నిషేధానికి గురైన ఆస్ట్రేలియా ఆటగాడు కామెరాన్ బాన్‌క్రాఫ్ట్ మళ్లీ క్రీజులోకి వస్తున్నాడు. వెస్టరన్ ఆస్ట్రేలియాలోని క్లబ్ క్రికెట్‌లోకి అడుగుపెట్టడానికి బాన్‌క్రాఫ్ట్‌కు అవకాశం దక్కింది. డబ్ల్యూఏ ప్రీమియర్ క్రికెట్‌లో పాల్గొనే 16 వెస్టరన్ ఆస్ట్రేలియా ప్రీమియర్ క్రికెట్ క్లబ్‌లు సోమవారం సమావేశమయ్యాయి. ఈ సందర్భంగా బాన్‌క్రాఫ్ట్‌కు అవకాశం ఇవ్వడంపై ఓటింగ్ జరిగింది. ఈ ఓటింగ్‌లో 14 క్లబ్‌లు బాన్‌క్రాఫ్ట్ వైపు మొగ్గు చూపాయి. రెండు క్లబ్‌లు మాత్రం అతనికి వ్యతిరేకంగా ఓటు వేశాయి. మెజారిటీ క్లబ్‌లు అంగీకరించడంతో ప్రీమియర్ క్రికెట్‌లో ఆడేందుకు బాన్‌క్రాఫ్ట్‌కు అవకాశం ఇచ్చారు. విల్లెటన్ క్లబ్ తరఫున బాన్‌క్రాఫ్ట్ బరిలోకి దిగనున్నాడు.
Visit Site
Recommended byColombia
వెస్టరన్ ఆస్ట్రేలియా ప్రీమియర్ క్రికెట్ నిబంధనల ప్రకారం, క్రికెట్ ఆస్ట్రేలియా నిషేధించిన ఏ ఆటగాడైనా రాష్ట్రంలోని క్లబ్ స్థాయి క్రికెట్‌లో కూడా పాల్గొనడానికి వీల్లేదు. అంటే దీన్ని బట్టి డిసెంబర్ వరకు బాన్‌క్రాఫ్ట్ క్లబ్ స్థాయి క్రికెట్ కూడా ఆడలేడు. అయితే నిబంధనలను పక్కన పెట్టిన వెస్టరన్ ఆస్ట్రేలియా డిస్ట్రిక్ క్రికెట్ కౌన్సిల్ (WACA) వినూత్న నిర్ణయం తీసుకుంది. మెజారిటీ క్లబ్‌లు అనుమతిస్తే బాన్‌క్రాఫ్ట్‌ను ఆడించాలని తీర్మానించింది. ఈ మేరకు సోమవారం నిర్వహించిన ఓటింగ్‌లో 14 క్లబ్‌లు బాన్‌క్రాఫ్ట్‌ను అనుకూలంగా ఓటేశాయి. దీంతో బాన్‌క్రాఫ్ట్ మళ్లీ బ్యాట్ పట్టనున్నాడు.
మార్చి నెలలో దక్షిణాఫ్రికాతో జరిగిన టెస్ట్ మ్యాచ్‌లో బాల్ టాంపరింగ్‌‌కు పాల్పడిన స్టీవ్ స్మిత్, డేవిడ్ వార్నర్, బాన్‌క్రాఫ్ట్‌లు క్రికెట్ ఆస్ట్రేలియా నిషేధానికి గురైన సంగతి తెలిసిందే. ఈ నిషేధం ప్రకారం ఈ ముగ్గురు క్రికెటర్లు అంతర్జాతీయ, దేశీ క్రికెట్‌లో ఆడకూడదు. క్లబ్ క్రికెట్‌లో ఆడుకోవచ్చు. అందుకే స్టీవ్ స్మిత్, వార్నర్‌లు క్లబ్ క్రికెట్‌లో పాల్గొంటున్నట్లు న్యూ సౌత్ వేల్స్ క్రికెట్ అసోసియేషన్ (NSWCA) ఇప్పటికే ప్రకటించింది. అయితే బాన్‌క్రాఫ్ట్ ఇక క్లబ్‌ టోర్నీలో ఆడలేనట్టే అనుకున్నారంతా. కానీ అతనికి కూడా అవకాశం కల్పిస్తూ వెస్టరన్ ఆస్ట్రేలియా డిస్ట్రిక్ క్రికెట్ కౌన్సిల్ (WACA) ద్వారాలు తెరిచింది.
బాన్‌క్రాఫ్ట్ నిషేధం ఈ ఏడాది డిసెంబర్ వరకు ఉంది. ఇక స్టీవ్ స్మిత్, వార్నర్‌త నిషేధం మార్చికి ముగిస్తుంది. కాబట్టి అప్పటి వరకు వీరు ముగ్గురూ క్లబ్ క్రికెట్ ఆడుకోవచ్చు. నిషేధం ముగిసిన తరవాత బాన్‌క్రాఫ్.. వెస్టరన్ ఆస్ట్రేలియా, పెర్త్ స్కాచర్స్ జట్లకు ఆడుకోవచ్చు. అలాగే స్టీవ్ స్మిత్, డేవిడ్ వార్నర్ న్యూ సౌత్ వేల్స్, ఇతర జట్లకు తరఫున బరిలోకి దిగొచ్చు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.